Diari Oficial de la Generalitat Valenciana


Sumari del DOGV 9487, del 12-12-2022 (2022/11701)

RESOLUCIÓ de 2 de desembre de 2022, del conseller d'Economia Sostenible, Sectors Productius, Comerç i Treball, de transferència de crèdits entre línies del Capítol IV, «Transferències corrents» i mateix subprograma, per import de set milions set-cents dèsset mil tres-cents quaranta-huit euros amb trenta cèntims (7.717.348,30 euros).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11043


Data del document
:   02-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 2 de desembre de 2022, del conseller d'Economia Sostenible, Sectors Productius, Comerç i Treball, de transferència de crèdits entre línies del Capítol IV, «Transferències corrents» i mateix subprograma, per import de set milions set-cents dèsset mil tres-cents quaranta-huit euros amb trenta cèntims (7.717.348,30 euros). [2022/11879]  
  
El pressupost de LABORA, aprovat per la Llei 8/2021, de 30 de desembre, de pressupostos de la Generalitat per a l'exercici 2022, puja a 748.022.478,00 euros. En el capítol IV, Transferències corrents, del subprograma 32907, Foment d'ocupació, figuren les línies de subvenció S7979000 «Ocupació de qualitat amb perspectiva de gènere», per import de 53.098.051,00 euros; S2941000 «Ocupació pública i desenvolupament local», per import de 31.844.573,00 euros, i S7954000 «Pla d'ocupació jove», per import de 92.876.072,00 euros, i la forma de concessió és la de concurrència competitiva.  
  
Atés l'èxit del programa d'ajudes finançat a través de la línia S7979000 «Ocupació de qualitat amb perspectiva de gènere», per al foment de la contractació indefinida de determinats col·lectius vulnerables en l'àmbit territorial de la Comunitat Valenciana; vist l'elevat nombre de sol·licituds presentades; tenint en compte que hi ha saldos disponibles en les línies S2941000 «Ocupació pública i desenvolupament local» i S7954000 «Pla d'ocupació jove», i a fi de garantir-ne un major grau d'execució, impulsant la transformació inclusiva del mercat laboral i facilitant la contractació de col·lectius de persones desocupades amb dificultats d'inserció laboral i amb l'objectiu d'eradicar les desigualtats de gènere, el secretari autonòmic d'ocupació, director general de LABORA, proposa transferir crèdit, minorant els fons del Servei Públic d'Ocupació Estatal de la línia S2941000 per import de 4.636.000,00 euros i de la S7954000 per import d'1.393.200,00 euros, així com els fons propis no condicionats de la Generalitat d'aquesta última per import d'1.688.148,30 euros, per a incrementar el crèdit en 7.717.348,30 euros, finançats per aquests fons, en la línia S7979 «Ocupació de qualitat amb perspectiva de gènere», totes subjectes al procediment de concessió de concurrència competitiva.  
  
Vist l'informe de la Intervenció Delegada en LABORA, de data 30 de novembre de 2022, i atés el que es disposa en els articles 39, 44 i 49 de la Llei 1/2015, de la Generalitat, d'hisenda pública, del sector públic instrumental i de subvencions; en els articles 8.3, 21, 24 a) i 26.1 b) de la Llei 8/2021, de 30 de desembre, de pressupostos de la Generalitat per a l'exercici 2022, i en el Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
Transferir crèdit entre línies de subvenció del capítol IV, Transferències corrents, del subprograma 322.51, Foment d'ocupació, per import de 7.717.348,30 euros, dels quals 6.029.200,00 corresponen a fons del Servei Públic d'Ocupació Estatal, i 1.688.148,30 a fons no condicionats de la Generalitat, com a continuació s'indica:  
  
Aplicacions pressupostàries   
de despesa que disminueixen: Import:  
69.90.21.3136.26401.6 Línia S2941000 €4.636.000,00  
29.86.27.3714.62571.7 Línia S7954000 €3.081.348,30  
  
Aplicacions pressupostàries   
de despesa que augmenten: Import:  
20.01.38.8574.12779.2 Línia C1182853 9.717.348,30   
  
València, 2 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.